|  |  |
| --- | --- |
|  |  |
| ettekirjutusTallinn | 24.10.2017 nr 7.2-6.2/2011 |

Päästeameti Põhja päästekeskus teostas 28.09.2017 paikvaatluse Korteriühistu Paas garaažid hoones (maapealne 5 korruseline garaažihoone suletud netopindalaga 33485 m2 ) aadressil Raadiku tn 9, Lasnamäe linnaosa, Tallinn, Harju maakond, mille käigus tuvastati tuleohutusnõuete rikkumised, mis on kirjeldatud paikvaatluse protokollis nr 7.2-5.2/2819-1.

05.10.2017 edastas Päästeameti Põhja päästekeskus Korteriühistule Paas garaažid valdajale teatise kavandatavast haldusaktist nr 7.2-2.1/19600-1, millele küsitud arvamusi, selgitusi ja vastuväiteid kavandatavate ettekirjutuste.

Juri Marinets, Päästeameti Põhja päästekeskuse ohutusjärelevalve büroo juhtivinspektor, võtnud aluseks korrakaitseseaduse § 28 lg 1 ja lg 2 ning hinnanud haldusmenetluse käigus kogutud tõendeid ja välja selgitatud täiendavaid asjaolusid

**otsustas:**

anda käesoleva haldusakti adressaadile – Korteriühistule Paas garaažid – järgmised ettekirjutused, mis tuleb täita määratud tähtajaks:

**1. Esitada suitsu ja soojuse eemaldamise seadmestiku kontroll- ja hooldustoimingute teostamist tõendav dokumentatsioon.**

***Põhjendus:*** *paikvaatluse käigus ei esitatud suitsu- ja soojuse eemaldamise seadmestiku hoolduste kohta tõendavat dokumentatsiooni, osades kohtades hoones on näha vanad, nõuetele mitte vastavad suitsu- ja soojuse eemaldamise seadmestiku luugid. Vastavalt tuleohutuse seaduse §30 lg 1 p 7 on suitsueemaldussüsteem**tuleohutuspaigaldis. Tuleohutuspaigaldist tuleb kontrollida ja hooldada vastavalt tehnilisele normile ja tootja juhisele ning ohutusnõuetes ettenähtule selliselt, et tuleohutuspaigaldis täidaks oma otstarvet ning selle korraldamine on omaniku kohustus.*

**Alus:** tuleohutuse seadus § 3 lg 1 p 4; § 30 lg 1 p 7; § 31; § 32 lg 1;

siseministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ § 38 lg 1
**Täitmise tähtaeg:** 30.12.2018

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit - **sunniraha 1000,00 (üks tuhat) eurot.**

**2. Varustada hoone tuletõrje voolikusüsteemiga vastavalt kehtivale ehitusprojektile.**

***Põhjendus:*** *paikvaatluse käigus tuvastati, et hoone osades kohtades on näha vana, nõuetele mitte vastavat tuletõrje-voolikusüsteemi torustikku.*

*Vastavalt siseministri 30.03.2017 määruse nr 17 „Ehitisele esitatavad tuleohutusnõuded ja nõuded tuletõrje veevarustusele“ § 36 järgi peab tuletõrje voolikusüsteem olema VII kasutusviisiga hoones.*

*Vastavalt EVS 812-2:2011 „Ehitiste tuleohutus. Osa 4: Tööstus- ja laohoonete ning garaažide tuleohutus „ tabelis 4 toodud tingimustele peab viie korruselises TP 1 garaažihoones pindalaga 33485 m2 olema tulekaitsetase IV (IV tulekaitsetasemele vastavas ehitises peavad olema tõhustatud tulekustutusvahendid: tuletõrje voolikusüsteem minimaalse veevooluhulgaga 2,5 l/sek ja automaatne tulekustutussüsteem).*

**Alus:** tuleohutuse seadus § 3 lg 1 p 4; § 30 lg 1 p 8; § 31;

siseministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ § 36.

**Täitmise tähtaeg**: 30.12.2019

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit - **sunniraha 1000,00 (üks tuhat) eurot.**

**3. Varustada kogu hoone nõuetekohase evakuatsioonivalgustusega (väljapääsutee valgustusega) vastavalt kehtivale ehitusprojektile.**

***Põhjendus:*** *paikvaatluse käigus tuvastati, et hoones puudub nõuetekohane evakuatsioonivalgustus ( väljapääsutee valgustus, toimimisaeg üks tund).*

*Vastavalt siseministri 30.03.2017 määruse nr 17 „Ehitisele esitatavad tuleohutusnõuded ja nõuded tuletõrje veevarustusele“ § 31 ja § 32 lg 2 p 7 järgi peab väljapääsutee valgustus olema mootorsõidukite parkimismajas, mille pindala on rohkem kui 1000 m2.*

**Alus:** tuleohutuse seadus § 3 lg 1 p 4; § 30 lg 1 p 5; § 31;

siseministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ § 31 ja § 32 lg 2 p 7.

**Täitmise tähtaeg :** 30.12.2019

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit - **sunniraha 1000,00 (üks tuhat) eurot.**

**4. Varustada hoone vajaliku hulga tulekustutitega - üks vähemalt 6 kg tulekustutusaine massiga tulekustuti iga 25 autokoha või iga algava 300m2 pindala kohta.**

***Põhjendus:*** *paikvaatluse käigus tuvastati, et objektil on olemas 4 pulberkustuteid-valvuriruumis.*

**Alus:** Siseministri 30. augusti 2010. a määrus nr 39 „Nõuded tulekustutitele ja voolikusüsteemidele, nende valikule, paigaldamisele, tähistamisele ja korrashoiule“§ 5 lg 3p 2.

**Täitmise tähtaeg**: 30.08.2018

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit - **sunniraha 1000,00 (üks tuhat) eurot.**

**5. Tähistada kõik evakuatsiooniteed nõuetekohaste tuleohutusmärkidega.**

**Põhjendus:** *paikvaatluse käigus tuvastati, et hoones olid evakuatsiooniteed ainult osaliselt tähistatud. Vastavalt tuleohutuse seaduse § 6 lg 2 on ehitises, kus on nõutud rohkem kui üks evakuatsiooni- või hädaväljapääs ning evakuatsioonitee, on vajalik tähistada vastava tuleohutusmärgiga kõik evakuatsioonipääsud ja –teed.*

*Vastavalt siseministri 30.03.2017 määruse nr 17 „Ehitisele esitatavad tuleohutusnõuded ja nõuded tuletõrje veevarustusele“ §45 lg 2 p 1 järgi peab evakuatsioonitee olema tähistatud vastava märgistusega.*

**Alus:** tuleohutuse seadus § 6 lg 2;

siseministri 30.03.2017 määruse nr 17 „Ehitisele esitatavad tuleohutusnõuded ja nõuded tuletõrje veevarustusele“ §45 lg 2 p 1

**Täitmise tähtaeg**: 30.08.2018

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit - **sunniraha 1000,00 (üks tuhat) eurot.**

**6. Varustada kogu hoone automaatse tulekustutussüsteemiga vastavalt kehtivale ehitusprojektile või .**

***Põhjendus:*** *paikvaatluse käigus tuvastati, et kogu hoones ei ole paigaldatud* *automaatset tulekustutussüsteemi vastavalt kehtivale ehitusprojektile.*

*Vastavalt siseministri 30.03.2017 määruse nr 17 „Ehitisele esitatavad tuleohutusnõuded ja nõuded tuletõrje veevarustusele“ § 37 lg 1 p 4 järgi peab automaatne tulekustutussüsteem olema VII kasutusviisiga hoones ning vastavalt EVS 812-2:2011 “Ehitiste tuleohutus. Osa 4: Tööstus- ja laohoonete ning garaažide tuleohutus“ tabelis 4 toodud tingimustele peab viie- korruselises TP1 garaažide hoones pindalaga suurem kui 6000m2 olema tagatud IV tulekaitsetase (IV tulekaitsetasemele vastavas ehitises peavad olema tõhustatud tulekustutusvahendid: tuletõrje voolikusüsteem minimaalse veevooluhulgaga 2,5 l/sek ja automaatne tulekustutussüsteem).*

*On lubatav automaatse tulekustutussüsteemi ja tuletõrje voolikusüsteemi likvideerimine järgmiste tuleohutusnõuete täitmise korral:*

* *hoone eraldatakse tuletõkkesektsioonideks vastavalt kehtestatud korras heakskiidetud ehitus­projektile;*
* *hoonesse paigaldatakse automaatne tulekahjusignalisatsioonisüsteem;*
* *hoonest peavad olema tagatud suitsueemalduse võimalused;*
* *hoone varustatakse esmaste tulekustutusvahenditega vastavalt Siseministri määruses „Nõuded tulekustutitele ja voolikusüsteemidele, nende valikule, paigaldamisele, tähistamisele ja korrashoiule“* (RT I, 10.02.2016, 4) *ja EVS 812-4:2011 „Ehitiste tuleohutus. Osa 4: Tööstus- ja laohoonete ning garaažide tuleohutus” esitatud nõuetele.*

*Automaatse tulekustutussüsteemi ja tuletõrje voolikusüsteemi likvideerimine on ehitusseadustiku (*RT I, 03.03.2017, 2*) mõistes ehitustegevus, mis § 4 lg3 p 3 kohaselt peab toimuma ehitusprojekti alusel.*

**Alus:** tuleohutuse seadus § 3 lg 1 p 4; § 30 lg 1 p 4; § 31;

siseministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ § 37 lg 1 p 4

**Täitmise tähtaeg**: 30.12.2019

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit - **sunniraha 1000,00 (üks tuhat) eurot.**

Juhul kui haldusakti adressaat leiab, et haldusaktiga või haldusmenetluse käigus on rikutud tema õigusi või piiratud tema vabadusi, on tal õigus esitada vaie Päästeametile (Raua 2, 10124 Tallinn, rescue@rescue.ee) või kaebus Tallinna Halduskohtu Tallinna kohtumajja (Pärnu mnt 7, 15082 Tallinn, tlnhktallinn.menetlus@kohus.ee) 30 päeva jooksul arvates päevast, millal ta vaidlustatavast haldusaktist teada sai või oleks pidanud teada saama.

Ettekirjutuse täitmisest palume informeerida meid kirjalikult postiaadressil Päästeameti Põhja päästekeskus, Erika 3, 10416 Tallinn, Harjumaa või digitaalselt allkirjastatud dokumendina e-posti aadressile juri.marinets@rescue.ee

(allkirjastatud digitaalselt)

Juri Marinets

Ohutusjärelevalve büroo juhtivinspektor

Põhja päästekeskus

Mob +372 526 0518

e-post juri.marinets@rescue.ee

Käesolev ettekirjutus on saadetud elektrooniliselt:

Korteriühistu Paas garaažid : paas@infonet.ee , 80328223@eesti.ee ,

korteriyhistu.paas.garaazid@eesti.ee

Paberkandjal dokumente ei edastata.